Betti Alver

Betti ALVER  estis estona poetino kaj verkistino. Ŝia oficiala nomo estis Elisabet Alver, ekde 1937 Elisabet Talvik kaj ekde 1956 Elisabet Lepik.

 Vivo kaj literatura evoluo 
Betti Alver de 1914 ĝis 1917 lernis en la laŭ Aleksandr Puŝkin nomita porknabina lernejo en Tartu kaj havis en Tartu la abiturientan ekzameniĝon. De 1924 ĝis 1927 ŝi ĉe la Tartua universitato studis estonajn lingvon kaj literaturon. Post la studado ŝi ekestis aŭtorino en Tartu.

La literatura evoluo de Alver ekiĝis per la novelo »Vaene väike«. Ŝia unua romano »Tuulearmuke« (1927) gajnis baldaŭ post apero la duan premion en grava literatura konkurso. Ekde 1931 ŝi publikigis ankaŭ poemojn, per ili ŝi baldaŭ atingis grandan aprobon de la estona literatura movado.

Ekde 1934 Betti Alver estis membro en la Estona Verkistoj-asocio. Je fino de la 1930-aj jaroj ŝi grave influis la literaturistan grupon Arbujad (Schamenen), kiu sin per filozofi-etika liriko ligis al nov-klasikismo.

Ekde la dua duono de la 1940-aj kaj dum la 1950-aj jaroj ŝi tradukis literaturajn verkojn el rusa kaj germana lingvoj. La plej grava traduko estas la vers-romano »Jevgeni Onegin« de Aleksandr Puŝkin.

Betti Alver ricevis multajn priliteraturajn premiojn, interalie 1967 kaj 1987 la laŭ Juhan Liiv nomigitan lirikpremion kaj 1977 la priliteraturan premion dediĉita laŭ Friedebert Tuglas.

Betti Alver edziniĝis dufoje, unue kun la poeto Heiti Talvik (kiu mortis 1947 en Siberio, dum soveta deportado), ekde 1956 kun Mart Lepik.

 Verkoj 
 Poezio 
 Lugu valgest varesest (»Rakonto pri blanka korniko«), 1931
 Tolm ja tuli (»Polvo kaj fajro«), 1936
 Luuletused ja poeemid (»Poeziaĵoj kaj poemoj«), 1956
 Mõrane peegel (»Breĉa spegulo«), 1962
 Tähetund (»Astra horo«), 1966
 Uued luuletused ja poeemid (»Novaj poeziaĵoj kaj poemoj«), 1968
 Eluhelbed (»Viv-flokoj«), 1971
 Tuju (»Humoro«), 1976
 Lendav linn (»Fluganta urbo«), 1979
 Korallid Emajões, 1986
 Verkoj, vol. 1: Üle aegade Assamalla; Luuletusi ja poeeme 1931 – 1988, 1989
 Ülse sõnade serva, 2004

 Prozo 
 Tuulearmuke (»Amatino de vento«), 1927 (romano)
 Invaliidid (»Invalidoj«), 1930 (romano)
 Viletsuse komöödia (»Komedio de mizeroj«), 1935 (poemo en prozo)
 Verkoj, vol. 2: Tuulearmuke; Invaliidid; Viletsuse komöödia; Kõmpa; Proosa 1927 – 1976, 1992

 Eksteraj ligiloj 

 Literaturo kaj de kaj pri Betti ALVER en katalogo de Germana Nacia Biblioteko 
 Verkaro de Betti ALVER  (Estona Instituto)

Kategorio:Estonaj verkistoj
Kategorio:Estonaj poetoj
Kategorio:Virinoj